題文與可畫竹
作者：謝薖
朝代：宋

paragraphs: 我昔居西園，手植竹数箇。
凜然如德友，節行不敢破。
朝吟玩霜枝，夜聞蕭瑟清。
風吹一旦忽不見，似覺塵土污人衣。
朅來翠雲麓，日唯見山不見竹。
雖云山氣日夕佳，尚恐無竹令人俗。
昨得與可畫，自歸塵壁掛。
門開風動之，如枉故人駕。
對山看畫信不惡，何人更覓揚州鶴。